text: Video: Pouls hjem lyser byen op i vintermørket
  24 december 2017 kl. 09.00
  Der er ikke meget, der kan hamle op med mørket i vinterhalvåret, men i Hyrup gør Poul Sørensen forsøget 
  Selvom dagene nu bliver længere og længere, er det stadig meget dunkelt udenfor. Men i Hyrup ved Haderslev bliver mørket lyst op.
  Her er Poul Sørensens hus – ifølge ham selv – det eneste gadelys i Hyrup om vinteren. Det er til gengæld også et gadelys, som folk både nyder og forventer, lyser op.
  - Det har vi gjort i snart 20 år, og nu er det jo blevet en tradition. Så vi kan jo ikke lade være med det, og folk forlanger jo, at vi gør det, griner Poul Sørensen. 
  Poul Sørensen mener ikke selv, at julebelysningen har taget overhånd.
  - Men hvis du spørger min kone, så siger hun nok, at det har det. Men det mener jeg altså ikke, siger han til TV SYD.
  
  